Oʻzbekiston davlat konservatoriyasining Nukus filialini tashkil etish chora-tadbirlari toʻgʻrisida
(resolution, 2021-04-30)

Musiqa sanʼatini har tomonlama rivojlantirish, boy musiqiy merosimizni chuqur oʻrganish, yosh avlodni milliy va jahon musiqa sanʼatining mumtoz namunalariga muhabbat ruhida tarbiyalash, hududda soha uchun yuqori malakali kadrlar tayyorlash tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Madaniyat vazirligi, Oliy va oʻrta maxsus taʼlim vazirligi, Qoraqalpogʻiston Respublikasi Vazirlar Kengashining Oʻzbekiston davlat konservatoriyasining Nukus filialini (keyingi oʻrinlarda — Filial) tashkil etish toʻgʻrisidagi taklifiga rozilik berilsin. Belgilansinki, Filial Oʻzbekiston davlat konservatoriyasining yuridik shaxs maqomiga ega boʻlgan tarkibiy boʻlinmasi hisoblanadi, Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan muhrga va blankalarga, mustaqil balansga hamda Oʻzbekiston Respublikasi Moliya vazirligining Gʻaznachiligida shaxsiy gʻazna hisobvaragʻiga ega boʻladi. 2. Quyidagilar Filialning asosiy vazifalari etib belgilansin: kadrlar tayyorlash jarayoniga sohaning yetuk va malakali mutaxassislarini jalb qilish orqali ilm-fan va taʼlimning oʻzaro integratsiyasini taʼminlash; milliy musiqa sanʼati sohasida yuqori malakali bakalavr va magistrlarni, shuningdek, ushbu sohada chuqur tadqiqotlar olib borish salohiyatiga ega boʻlgan ilmiy va ilmiy-pedagog kadrlarni tayyorlash; ilmiy tadqiqotlar natijalari boʻyicha maʼnaviy-maʼrifiy va ilmiy-ommabop adabiyotlarni tayyorlash va nashr qilish; talaba yoshlarni qoʻllab-quvvatlash maqsadida mahalliy va xalqaro grantlarni jalb etgan holda ularning xorijda taʼlim olishi, ilmiy-ijodiy ishlar bilan shugʻullanishini samarali tashkil etish, hamkorlikdagi konsert dasturlarini muntazam asosda yoʻlga qoʻyish; kadrlar ilmiy salohiyatini oshirish, ilmiy-ijodiy faoliyatni yanada rivojlantirish, iqtidorli talaba yoshlarni ushbu yoʻnalishga keng jalb etish; soha mutaxassislarini xorijiy turdosh oliy taʼlim muassasalarida qayta tayyorlash va ularning malakasini oshirish, shuningdek, stajirovka oʻtashlarini tizimli tashkil etish. 3. Belgilansinki: Filialda oʻquv jarayoni 2021/2022 oʻquv yilidan boshlanadi; Filialga talabalarni bakalavriat taʼlim yoʻnalishlari boʻyicha qabul qilish koʻrsatkichlari har yili belgilangan tartibda tasdiqlanadigan oliy taʼlim muassasalariga oʻqishga qabul qilish parametrlaridan kelib chiqqan holda shakllantiriladi; Filialning 2021/2022 oʻquv yili uchun bakalavriat taʼlim yoʻnalishlari boʻyicha qabul jarayoni va ijodiy imtihonlari Oʻzbekiston davlat konservatoriyasida oʻtkaziladi. 4. Quyidagilar Filialni moliyalashtirish manbalari etib belgilansin: Oʻzbekiston Respublikasi Davlat budjeti mablagʻlari; Oʻzbekiston Respublikasi Innovatsion rivojlanish vazirligi tomonidan oʻtkaziladigan tanlovlar natijalari boʻyicha ajratiladigan grantlar; talabalarni toʻlov-kontrakt asosida oʻqitishdan tushadigan mablagʻlar; xoʻjalik faoliyatidan va shartnoma asosida xizmatlar koʻrsatishdan tushadigan mablagʻlar; taʼlim xizmatlarini koʻrsatish, ilmiy-oʻquv, oʻquv-metodik, ilmiy-ijodiy va axborot-tahliliy mahsulotlarni ishlab chiqishdan, konsert-tomosha va boshqa faoliyat turlarini amalga oshirishdan olingan daromadlar; jismoniy va yuridik shaxslarning homiylik xayriyalari; qonunchilik hujjatlari bilan taqiqlanmagan boshqa manbalar. 5. Oʻzbekiston Respublikasi Madaniyat vazirligi: a) 2021-yil 1-iyunga qadar Filialning ustavi belgilangan tartibda tasdiqlanishi va uning davlat roʻyxatidan oʻtkazilishini taʼminlasin; b) 2021-yil 1-avgustga qadar Filialning shtatlar jadvali va xarajatlar smetasini ishlab chiqish va belgilangan tartibda tasdiqlash choralarini koʻrsin; v) 2021/2022 oʻquv yilidan boshlab: Filialning ilmiy-pedagog kadrlari tarkibini asosan mamlakatimizdagi ilmiy tashkilot va taʼlim muassasalarida hamda Oʻzbekiston Respublikasi Madaniyat vazirligi tizimida faoliyat koʻrsatayotgan, shu jumladan, xorijiy taʼlim va ilmiy muassasalarda malakasini oshirib kelgan, yuqori saviyali professor-oʻqituvchilar va ilmiy xodimlar, shuningdek, sohaning salohiyatli yetuk mutaxassislari — amaliyotchilar orasidan shakllantirish; Filialning taʼlim yoʻnalishlarini davlat taʼlim standartlari hamda tegishli malaka talablariga muvofiq ishlab chiqilgan oʻquv rejalari, fan dasturlari va oʻquv-metodik adabiyotlar, shuningdek, oʻquv-laboratoriya jihozlari va kompyuter texnikasi bilan taʼminlash va oʻquv-metodik jarayonlarni tashkil etish choralarini koʻrsin. 6. Oʻzbekiston davlat konservatoriyasining Nukus filiali faoliyatini tashkil etish boʻyicha chora-tadbirlar dasturi 1-ilovaga muvofiq tasdiqlansin. 7. Qoraqalpogʻiston Respublikasi Vazirlar Kengashi Filial uchun bino va inshootlarni qurish maqsadida bir oy muddatda belgilangan tartibda yer uchastkalari ajratilishini taʼminlasin. 8. Oʻzbekiston Respublikasi Madaniyat vazirligi Qoraqalpogʻiston Respublikasi Vazirlar Kengashi bilan birgalikda: Filial uchun bino va inshootlar qurishning loyiha-smeta hujjatlarini ishlab chiqsin; tasdiqlangan loyiha-smeta hujjatlari asosida Filial uchun 300 oʻrinli oʻquv binosi, 2 ta konsert zali (1 ta 200 oʻrinli, 1 ta 100 oʻrinli), 200 oʻrinli talabalar turar joyi hamda sport maydoni qurishni 2022-yil hamda keyingi yillarga moʻljallangan Investitsiya dasturiga kiritish yuzasidan takliflarni belgilangan tartibda Oʻzbekiston Respublikasi Iqtisodiy taraqqiyot va kambagʻallikni qisqartirish vazirligiga taqdim etsin; bino va inshootlar foydalanishga topshirilgunga qadar Filial faoliyatini Nukus ixtisoslashtirilgan madaniyat maktabi bazasida tashkil etish choralarini koʻrsin. 9. Belgilab qoʻyilsinki: ushbu qarorda nazarda tutilgan xarajatlarni moliyalashtirish 2021-yilda Oʻzbekiston Respublikasi Madaniyat vazirligiga ajratilgan mablagʻlar doirasida, 2022-yildan boshlab esa Oʻzbekiston Respublikasi Davlat budjeti parametrlarida nazarda tutiladi; Filialga 1 ta navbatchi avtotransport vositasini saqlashga limit ajratiladi. 10. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirishlar va qoʻshimcha kiritilsin. 11. Ushbu qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev va Oʻzbekiston Respublikasi madaniyat vaziri O.A. Nazarbekov zimmasiga yuklansin. T/r Chora-tadbirlar Amalga oshirish mexanizmi Ijro muddati Moliyalashtirish manbalari Masʼul ijrochilar I. Oʻzbekiston davlat konservatoriyasining Nukus filiali faoliyatini yoʻlga qoʻyish 1. Oʻzbekiston davlat konservatoriyasi Nukus filialining (keyingi oʻrinlarda — Filial) ustavini ishlab chiqish va belgilangan tartibda tasdiqlash. 1. Filial ustavining loyihasini ishlab chiqish. 2. Ustavni belgilangan tartibda tasdiqlash. 2021-yil iyun — Madaniyat vazirligi, Oʻzbekiston davlat konservatoriyasi 2. Filialning shtatlar jadvali va xarajatlari smetasini ishlab chiqish hamda belgilangan tartibda tasdiqlash. 1. Filialning shtatlar jadvali va xarajatlari smetasi loyihalarini ishlab chiqish. 2. Shtatlar jadvali va xarajatlar smetasini tasdiqlash. 2021-yil avgust — Madaniyat vazirligi, Moliya vazirligi, Oʻzbekiston davlat konservatoriyasi II. Filialda taʼlim dasturlari doirasida kadrlar tayyorlash tizimini takomillashtirish 3. Filialni yuqori malakali kadrlar bilan taʼminlash maqsadida professor-oʻqituvchilar va xodimlar tarkibini shakllantirish hamda ishga qabul qilish jarayonini tanlov asosida tashkil etish. 1. Yuqori malakali professor-oʻqituvchi va xodimlarni ishga jalb qilish boʻyicha ishchi guruh tuzish. 2. Musiqa sanʼatining oʻziga xos xususiyatlarini hisobga olgan holda, professor-oʻqituvchilar va xodimlar tarkibini tanlov asosida shakllantirish. 2021-yil avgust — Madaniyat vazirligi, Oʻzbekiston davlat konservatoriyasi 4. Kadrlarni tanlash va tayinlashning samarali mexanizmini joriy etish. 1. Direktor va uning oʻrinbosarlari, fakultetlar, kafedralar rahbar xodimlari va professor-oʻqituvchilari tarkibini shakllantirish hamda ularning ish samaradorligini baholashning reyting tizimini bosqichma-bosqich joriy etish. 2. Filial boshqaruv kadrlari zaxirasini shakllantirish, ularni maqsadli oʻqitish tizimini yoʻlga qoʻyish. 2021/2022 oʻquv yilidan boshlab — Madaniyat vazirligi, Oʻzbekiston davlat konservatoriyasi 5. Filialda mahorat darslari va maxsus mashgʻulotlarni oʻtkazish uchun yetakchi xorijiy taʼlim va ilmiy muassasalarining yuqori malakali olimlari va sanʼat arboblarini taklif etish. 1. Oʻzbekiston davlat konservatoriyasi hamda yetakchi turdosh xorijiy oliy taʼlim muassasalari professor-oʻqituvchilari va tajribali mutaxassislarning mahorat darslarini tajriba almashish maqsadida tashkil etish. 2. Konferensiya va ilmiy seminarlarga hamda ilmiy ishlar muhokamalariga malakali olimlar va sanʼat arboblarini taklif etish. doimiy Madaniyat vazirligi huzuridagi Madaniyat va sanʼatni rivojlantirish jamgʻarmasi mablagʻlari Madaniyat vazirligi, Oʻzbekiston davlat konservatoriyasi 6. Filial, ixtisoslashtirilgan maktab, maktab-internat, bolalar musiqa va sanʼat maktablari faoliyatidagi oʻzaro integratsiyani taʼminlash. 1. Filial, ixtisoslashtirilgan maktab, maktab-internat, bolalar musiqa va sanʼat maktablari faoliyatida uzviylik, uzluksizlik, kadrlar tayyorlashdagi fanlararo aloqadorlikni taʼminlash. 2. Hamkorlikda konsert dasturlari, ilmiy-amaliy konferensiyalar, mahorat darslarini tashkil qilish. 2021/2022 oʻquvyilidanboshlab — Madaniyat vazirligi, Oʻzbekiston davlat konservatoriyasi 7. Filialni tegishli darslik, oʻquv qoʻllanmalari va ilmiy-metodik adabiyotlar bilan taʼminlash. 1. Oʻzbekiston davlat konservatoriyasidagi taʼlim yoʻnalishlari boʻyicha cholgʻular hamda oʻquv-metodik adabiyotlarni xatlovdan oʻt�azish. 2. Xatlov natijasiga koʻra aniqlangan talabdan kelib chiqib, oʻquv-metodik adabiyotlarni xarid qilish va chop etish uchun zarur mablagʻlar ajratish. 3. Yangi avlod oʻquv adabiyotlarini yaratish va nashr etish. 2021/2022 oʻquv yilidan boshlab muntazam Madaniyat vazirligiga ajratilgan budjet va budjetdan tashqari mablagʻlar Madaniyat vazirligi, Oʻzbekiston davlat konservatoriyasi III. Filialda taʼlim-tarbiya sifatini yanada yaxshilash va oʻqitishning ilgʻor usullarini joriy etish 8. Taʼlimning zamonaviy pedagogik texnologiyalari va metodlaridan foydalanish samaradorligini oshirish. 1. Etakchi xorijiy taʼlim muassasalarining zamonaviy pedagogik texnologiyalar va metodlardan foydalanish tajribasini oʻrganish. 2021/2022oʻquvyilidavomida Madaniyatvasanʼatnirivojlantirishjamgʻarmasimablagʻlari,homiylikxayriyalari Madaniyat vazirligi, Oʻzbekiston davlat konservatoriyasi 2. Pedagoglar tomonidan oʻquv jarayoni uchun samarali zamonaviy pedagogik texnologiyalar va metodlar taqdimoti va muhokamalarini oʻtkazish. 2022-yil mart-aprel 3. Muvaffaqiyatli taʼlim innovatsiyalarini ragʻbatlantirish, zamonaviy taʼlim texnologiyalarini qoʻllaydigan pedagoglarni kelgusida professor-oʻqituvchilar tarkibida olib qolish choralarini koʻrish. 2022/2023 oʻquv yilida 9. Iqtidorli yosh musiqashunos va sanʼatshunos olimlarni xorijiy mamlakatlar bilan ilmiy-ijodiy tajriba almashish maqsadida xizmat safarlariga yuborish hamda ularning xalqaro miqyosdagi ilmiy anjumanlarda ishtirokini taʼminlash. 1. Iqtidorli yosh musiqashunos va sanʼatshunos olimlar orasidan nomzodlarni saralab olish mexanizmini ishlab chiqish. 2. Musiqashunos va sanʼatshunos olimlarni xorijiy mamlakatlar bilan ilmiy-ijodiy tajriba almashish maqsadida xizmat safarlariga yuborish. 3. Ularning xalqaro miqyosdagi ilmiy-amaliy anjumanlarda ishtirok etishi uchun zarur shart-sharoitlar yaratish. 2021/2022 oʻquv yili davomida Madaniyat vazirligiga ajratilgan budjet va budjetdan tashqari mablagʻlar Madaniyat vazirligi, Oʻzbekiston davlat konservatoriyasi 10. Filialni tegishli darslik, oʻquv qoʻllanmalari va ilmiy-metodik adabiyotlar bilan taʼminlash. 1. Filialda tegishli darslik, oʻquv qoʻllanmalari va ilmiy-metodik adabiyotlarga boʻlgan ehtiyojni aniqlash. 2. Aniqlangan talabdan kelib chiqib, oʻquv-metodik adabiyotlarni xarid qilish va chop etish uchun zarur mablagʻlar ajratish. 3. Yangi avlod oʻquv adabiyotlarini yaratish va nashr etish. 2021/2022 oʻquv yilidan boshlab muntazam Filialga ajratilgan budjet va budjetdan tashqari mablagʻlar Madaniyat vazirligi, Oʻzbekiston davlat konservatoriyasi IV. Filialning moddiy-texnik bazasini yanada mustahkamlash va samarali faoliyat �oʻrsatishini taʼminlash 11. Filialni musiqa cholgʻulari, mebel jihozlari, zarur uskunalar va ovoz yozish studiyasi anjomlari bilan taʼminlash. 1. Filialga zarur boʻlgan musiqa cholgʻulari, mebel jihozlari, uskunalar hamda ovoz yozish studiyasi va boshqa anjomlar roʻyxatini shakllantirish. 2. Ehtiyojdan kelib chiqqan holda mazkur anjomlarni xarid qilish. 2021-yil iyul Madaniyat vazirligiga ajratilgan budjet va budjetdan tashqari mablagʻlar, jismoniy va yuridik shaxslarning homiylik xayriyalari, qonunchilik hujjatlarida taqiqlanmagan boshqa manbalar Madaniyat vazirligi, Oʻzbekiston davlat konservatoriyasi 12. Filialni zamonaviy axborot-kommunikatsiya texnologiyalari bilan taʼminlash. 1. Axborot-kommunikatsiya texnologiyalariga boʻlgan ehtiyojni aniqlash. 2. Ehtiyojdan kelib chiqib, Filialni zamonaviy axborot-kommunikatsiya texnologiyalari bilan taʼminlash. 2021-yil sentyabr Filialga ajratilgan budjet va budjetdan tashqari mablagʻlar Madaniyat vazirligi, Oʻzbekiston davlat konservatoriyasi 13. Filialda jahon standartlariga mos keladigan zamonaviy axborot-resurs markazini tashkil etish. 1. Axborot-resurs markazini oʻquv va badiiy adabiyotlar bilan taʼminlash. 2. Axborot-resur� markazida kompleks elektron xizmatlar koʻrsatuvchi zamonaviy avtomatlashtirilgan axborot tizimini yaratish. 3. Veb va bulutli texnologiyalar asosida kutubxonaning raqamli resurslari elektron katalogini yaratish. 2022-yil dekabr Filialga ajratilgan budjet va budjetdan tashqari mablagʻlar Madaniyat vazirligi, Oʻzbekiston davlat konservatoriyasi 2. Vazirlar Mahkamasining “Respublika oliy taʼlim muassasalari xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2008-yil 1-avgustdagi 164-son qarorining 4-bandida: a) quyidagi mazmundagi oltinchi xatboshi qoʻshilsin: “Oʻzbekiston davlat konservatoriyasi hamda uning Nukus filialida asosan yakka tartibda mashgʻulotlar olib borish xususiyatlarini inobatga olib, bir oʻqituvchiga toʻgʻri keladigan talabalar soni nisbatining cheklangan normativlarini bosqichma-bosqich 2021-yildan 1:3,1, 2022-yildan 1:2,5, 2023-yildan 1:2,2 etib belgilash”; b) oltinchi-yettinchi xatboshilar tegishlicha yettinchi-sakkizinchi xatboshilar deb hisoblansin.